Մարդիկ դատարան չեն դիմում, քանի որ գերադասում են 2-3 այլ միջոցներ: Մեկը` փող են տալիս, որ էլ չգրես: Սա շատ տարածված է եւ կա նույնիսկ ամենահեղինակավոր թերթերում: Երկրորդը` այլեւայլ միջոցներով ճնշումներ են բանեցնում, որպեսզի տվյալ լրատվամիջոցը հերքի գրածը կամ խոստանա, որ այլեւս չի անդրադառնա այդ թեմային: Երրորդն էլ գովազդատուներից կախվածությունն է: Երբեմն լրատվամիջոցների համար գովազդն ավելի կարեւոր է, քան հասարակության առողջությունը: Սա է մեր մակարդակը: Դրա համար եվրոպական մամուլում գովազդային բաժինն անկախ է խմբագրական կազմից: Մեկը մյուսից ուղղակի լուր չունի: